**Αναφορικές προτάσεις**

* πρόκειται για δευτερεύουσες προτάσεις
* αναφέρονται σε κάποιον όρο της κύριας πρότασης
* διακρίνονται σε **ονοματικές** και **επιρρηματικές**

|  |
| --- |
| **τρόπος εισαγωγής** |
| **αναφορικές αντωνυμίες***που, ο οποίος-η οποία-το οποίο, όποιος-α-ο, (ή οποιοσδήποτε, οποιαδήποτε, οποιοδήποτε), ό,τι (ή οτιδήποτε), όσος-η-ο* | *Μου έδωσε τα χρήματα/ που χρειαζόμουν*. *Του ζήτησα/ όσα χρήματα χρειαζόμουν.* |
| **αναφορικά επιρρήματα*** *όπου, οπουδήποτε, εκεί που*: *δηλώνουν* **τόπο**
* *όποτε, οποτεδήποτε, τότε που*: δηλώνουν **χρόνο**
* *όπως, καθώς*: δηλώνουν **τρόπο**
* *όσο, οσοδήποτε*: δηλώνουν **ποσό**
 | *Πηγαίνει/όπου θέλει.* *Έρχεται/ όποτε θέλει.**Θα γίνουν/όπως θες.**Τον χρέωσε/ όσο ήθελε.* |

**αναφορικές ονοματικές προτάσεις**

|  |  |
| --- | --- |
| **τρόπος εισαγωγής** | **συντακτικός ρόλος** |
| **αναφορικές αντωνυμίες:***που, ο οποίος-η οποία-το οποίο, όποιος-α-ο, (ή οποιοσδήποτε, οποιαδήποτε, οποιοδήποτε), ό,τι (ή οτιδήποτε), όσος-η-ο* | 1.**Υποκείμενο** *Όποιος βιάζεται,/ σκοντάφτει.* 2**. Αντικείμενο** *Γράψε/ ό,τι θες.*3.**κατηγορούμενο***Θα γίνεις/ ό,τι θέλεις.*4. **επιθετικός προσδιορισμός**π.χ *Πέταξα τα φρούτα/ που χάλασαν.* (=τα χαλασμένα φρούτα) 5. **γενική υποκειμενική/κτητική**π.χ *Μην ξεχνάς τις συμβουλές/ όποιων σε αγαπούν*. |

**Αναφορικές επιρρηματικές προτάσεις**

|  |  |
| --- | --- |
| **τρόπος εισαγωγής** | **συντακτικός ρόλος** |
| **αναφορικά επιρρήματα:***όπου, όπως, όποτε οπουδήποτε, όσο* κτλ. | **επιρρηματικοί προσδιορισμοί** 1. **του τόπου** π.χ *Κάθισε/ όπου θέλεις.*2. **του τρόπου**π.χ *Όπως στρώσεις,/ θα κοιμηθείς.*3.  **του ποσού** π.χ *Φώναζε/ όσο θες.*4. **του χρόνου**π.χ *Θα έρχεσαι/ όποτε σε καλώ.* (=όποια στιγμή)5. **της εναντίωσης**π.χ *Όσο και αν προσπάθησα/ δεν τα κατάφερα*.6. **της παρομοίωσης**π.χ *Του στάθηκε/ όπως ένας πατέρας στέκεται στο παιδί του.* |

**Άσκηση**

Να χωρίσετε προτάσεις, εντοπίσετε τις αναφορικές, να τις χαρακτηρίσετε (ονοματικές-επιρρηματικές) και να σημειώσετε τον συντακτικό τους ρόλο.

1.Πάμε όπου θέλεις.

………………………………………………………………………………………….2. Όσοι θέλουν μπορούν να φύγουν.

…………………………………………………………………………………………

3. Τα πράγματα δεν πήγαν όπως τα περίμενα.

…………………………………………………………………………………………..

4. Όποιος δεν έρθει, ας με ενημερώσει.

…………………………………………………………………………………………..5. Προσπαθήσαμε όσο μπορούσαμε.

………………………………………………………………………………………….

6. Θα κάνω ό,τι μου ζητήσεις.

…………………………………………………………………………………………

7. Έδωσα τα ρούχα που δε μου κάνουν.

…………………………………………………………………………………………

8. Όσο και αν το θέλω, δεν μπορώ να έρθω.

…………………………………………………………………………………………..

9. Στην εποχή μας είσαι ό,τι δηλώσεις.

…………………………………………………………………………………………..

10. Έλα, όποτε θελήσεις.

………………………………………………………………………………………….